దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
వైఎస్ బయోపిక్: విజయమ్మగా బాహుబలి నటి?
దివంగత ముఖ్యమంత్రి వైఎస్సార్ బయోపిక్ ‘యాత్ర’కు సంబంధించిన మరో అప్‌డేట్ ఇది.
Samayam Telugu | Updated:
Apr 28, 2018, 02:10PM IST
దివంగత ముఖ్యమంత్రి వైఎస్సార్ బయోపిక్ ‘యాత్ర’కు సంబంధించిన మరో అప్‌డేట్ ఇది. వైఎస్ రాజశేఖర రెడ్డి పాత్రలో మమ్ముట్టీ నటిస్తున్న ఈ సినిమాలో వైఎస్సార్ సతీమణి విజయమ్మ పాత్రలో నటించబోయేదెవరనే అంశంపై ఆసక్తిదాయకమైన పేరు వినిపిస్తుంది. ఇప్పటికే విజయమ్మ పాత్ర విషయంలో పలువురు నటీమణుల పేర్లు వినిపించాయి. అయితే వాటికి అధికారిక ధ్రువీకరణ ఏమీ లేదు.
ఇప్పుడు మరో నటి పేరు వినిపిస్తుండటం గమనార్హం. ఈమె బాహుబలి పార్ట్ టూలో నటించిన నటీమణి. ఆమె పేరు అశ్రితా వేముగంటి. బాహుబలి 2లో అనుష్కకు వదిన పాత్రలో నటించారీమె. స్వతహాగా క్లాసికల్ డ్యాన్సర్ అయిన ఈమె, బాహుబలి రెండో భాగంలో నటించి మంచి గుర్తింపు పొందారు. ఈ నేపథ్యంలో ఈమెను ‘యాత్ర’లో విజయమ్మ పాత్రకు తీసుకుంటున్నారట.
ఈ మేరకు దర్శకుడు మహీ వీ రాఘవ్ సంప్రదించారని సమాచారం. అయితే దీనికి అధికారిక ధ్రువీకరణ లేదింకా. అలాగే ఈ సినిమాలో వైఎస్సార్సీపీ అధినేత జగన్ పాత్ర కూడా ఉంటుందని ఇది వరకూ ప్రకటించారు. ఆ పాత్రలో ఎవరు కనిపిస్తారనే అంశంపై కూడా ఇంకా క్లారిటీ లేదు.